Tiémoué Bakayoko
Tiémoué Bakayoko (1994-yil 17-avgustda tugʻilgan) — fransuz professional futbolchisi. A Seriyaning „Milan“ klubida, „Chelsea“ dan ijara asosida oʻynaydi. Bakayoko markaziy yarim himoyachi sifatida oʻynaydi. U har tomonlama qobiliyatga, jismoniy kuchga ega. Fransiya terma jamoasi bosh murabbiyi Dide Desham uni „toʻliq yarim himoyachi“ deb taʼriflagan. Yosh futbolchi sifatida oyogʻi singanidan soʻng, Bakayoko 13 yoshida Renndagi akademiyaga qoʻshildi. 14 yoshida u Klerfonteyn akademiyasi tomonidan rad etilgan. Uning katta faoliyati „Renn“da boshlangan. U yerda 2014-yilda 8 million yevro evaziga „Monako“ga oʻtishdan oldin 24 uchrashuvda maydonga tushgan. Klubdagi dastlabki ikki mavsumida Bakayoko Liga 1da 31 ta oʻyinda maydonga tushdi. 2016/17-yilgi mavsumda muntazam boshlangʻich tarkibda maydonga tushdi va Monakoning Liga 1 chempionligiga hissa qoʻshdi hamda 2016/17-yilgi UEFA Chempionlar Ligasi tarkibiga kiritildi. 2017-yilda u 40 million funt evaziga „Chelsea“ga oʻtgan. Bakayoko 2017-yilning mart oyida Fransiya terma jamoasi safida oʻzining birinchi katta terma jamoadagi oʻyinini oʻtkazdi.